Polisielid ook vas na vyf transitorowers doodgeskiet is | Maroela Media
Die huis waar vyf transitorowers Woensdag doodgeskiet is, behoort aan 'n polisielid.
Bheki Cele, minister van polisie, het tydens 'n besoek aan die toneel in Klippoortjie aan die Oos-Rand gesê die polisielid is een van die verdagtes wat in hegtenis geneem is. Die ander verdagtes is onder polisiebewaking in 'n hospitaal opgeneem.
Vyf rowers is doodgeskiet nadat 'n skietgeveg tussen hulle en die polisie uitgebreek het. "Een van hulle is op die dak van die huis dood. Hy het as 'n skerpskutter opgetree om die ander verdagtes te beskerm."
Daar word vermoed dat nog verdagtes daarin kon slaag om te ontsnap aangesien op drie voertuie beslag gelê is. Die voertuie is glo vroeër vanjaar in afsonderlike voorvalle in Springs, Midrand en Boksburg-Noord gekaap.
Daar is ook op vier ongelisensieerde vuurwapens en ammunisie asook 'n onbekende bedrag geld beslag gelê.
Volgens Cele het die polisie geweet van die beplande aanval op die vangwa en kon hulle vinnig reageer.
Die transitorowers het die oggend op 'n geldwa in Dawn Park in Boksburg toegeslaan en dit beroof. Hulle het die voertuig aan die brand gesteek en met 'n onbekende bedrag geld van die toneel gevlug. Die polisie het hulle na die huis nagespoor waar die skietgeveg uitgebreek het.
Oos-Rand SAPD transitorooftogte
Daar is metodes om inligting oor ontsnaptes uit oorlewende rower te kry. Polisie moet dit toepas anders gaan oorblywende rowers vers dood en verwoesting saai
Net omdat iemand op 'n dak sit met 'n geweer maak dit nie van hom 'n skerpskutter nie.
Ek verstaan nie? Die hoedman het gese al die saps word streng gekeur?
Weereens 'n polisielid wat by 'n ernstige misdryf beteokke was maar Edelagbare Cele beskuldig boere van rassisme .Hy was mos destyds as kommisaris afgedank weens korrupsie toe word hy minister.Hierdie polisielid sal darem seker tot kolonel bevorder word.Plaas Cele landelike veiligheid opskerp on voedselsekerheid re verseker.
Moet 'n lekker oor en weer oorlog wees, as dit polisie is wat op polisie skiet met polisie wapens. Wat gebeure dan met die "interne ondersoek?" Ondersoek die goeie polisie die slegte polisie, of die slegte polisie ondersoek die goeie polisie? Soos met die ANC…..krimineel ondersoek krimineel!